

ΕΛΛΗΝΙΚΗ ΔΗΜΟΚΡΑΤΙΑ

ΔΗΜΟΣ ΛΕΥΚΑΔΑΣ

 Λευκάδα, 17.03.25

Δελτίο Τύπου

Σε εξέλιξη βρίσκεται η προμήθεια και τοποθέτηση εξοπλισμού για την αναβάθμιση βελτίωση των αύλειων χώρων δεκαεφτά νηπιαγωγείων του Δήμου Λευκάδας στα πλαίσια υλοποίησης του έργου «Συντήρηση ανοικτού αθλητικού χώρου και βελτίωση σχολικών μονάδων Δήμου Λευκάδας» που είναι ενταγμένο στο Πρόγραμμα Ανάπτυξης και Αλληλεγγύης για την Τοπική Αυτοδιοίκηση «ΑΝΤΩΝΗΣ ΤΡΙΤΣΗΣ» συνολικού προϋπολογισμού 262.556,79 ευρώ (συμπεριλαμβανομένου του ΦΠΑ).

Η σύμβαση της προμήθειας – τοποθέτησης του εξοπλισμού είχε υπογραφεί από το Δήμαρχο Λευκάδας Δρ. Ξενοφώντα Βεργίνη και εκπρόσωπο της αναδόχου εταιρείας με την επωνυμία VEGGA SPORT Ε.Π.Ε.

Έχουν ολοκληρωθεί ήδη οι προβλεπόμενες εργασίες στα Νηπιαγωγεία του Αγ. Πέτρου, του Μαραντοχωρίου και του Σύβρου. Τις αμέσως επόμενες ημέρες προβλέπεται η αναβάθμιση και τοποθέτηση εξοπλισμού στους αύλειους χώρους των Νηπιαγωγείων 1ου-2ου ΑΜΕΑ, 3ου (ΑΠΟΛΠΑΙΝΑΣ), 5ου, 6ου, 7ου, 8ου, ΛΑΖΑΡΑΤΩΝ, ΒΑΣΙΛΙΚΗΣ, ΛΥΓΙΑΣ, ΝΙΚΙΑΝΑΣ, ΝΥΔΡΙΟΥ, ΠΕΡΙΓΙΑΛΙΟΥ, ΤΣΟΥΚΑΛΑΔΩΝ και ΚΑΛΑΜΟΥ.

Από το Δήμο Λευκάδας